Document ID: 32004D0882

32004D0882
L 373/52
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 декември 2004 година
за изменение на приложение I и приложение II към Решение 79/542/ЕИО на Съвета по отношение на актуализиране на условията за внос и образците на здравни сертификати за месо от дивеч и дивеч, отглеждан във ферми
(нотифицирано под номер C(2004) 4554)
(текст от значение за ЕИП)
(2004/882/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък, свине, овце и кози, както и на прясно месо или месни продукти от трети страни (1), и по-специално член 3, параграф 1, последното изречение, член 11, параграф 2 и член 16, параграф 1 от нея,
като взе предвид Директива 2002/99/EО на Съвета от 16 декември 2002 г. относно установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (2), и по-специално член 8, параграфи 1 и 4 и член 9, параграф 4, буква б) от нея,
като има предвид, че:
(1)
Решение 79/542/ЕИО на Съвета (3) установява списък на трети страни и части от трети страни и определя ветеринарно-санитарните условия и ветеринарното сертифициране за вноса в Общността на някои живи животни и прясно месо от тях.
(2)
Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмитивни спонгиформни енцефалопатии (4) неотдавна беше изменен с Регламент (ЕО) № 1471/2004 на Комисията (5), за да бъде отчетен рискът, свързан с хронична форма на изтощаване при животни от рода на елените, отглеждани във ферми и свободно обитаващи. В регламента се въвеждат и влизат в сила от 1 януари 2005 г. изискванията за вноса на прясно месо от животни от рода на елените с произход Съединените щати и Канада.
(3)
Необходимо е здравните сертификати, образци „RUW“ и „RUF“ в приложение II към Решение 79/542/ЕИО да бъдат приведени в съответствие с актуализираните правила за ТСЕ.
(4)
Хроничната форма на изтощаване се отнася само до някои животински видове. Затова е уместно да се преразгледат някои ограничения върху вноса на „други преживни животни“ от Канада, за да се разреши вносът на живи преживни животни, с изключение на животни от рода на елените (cervidae).
(5)
Към Комисията е отправена официална молба от страна на чилийските власти Чили да бъде включена в списъка за износ на прясно месо от глигани, отгледани във ферми. На Чили е разрешено да изнася свинско месо, месо от недомашни свине и месо от домашни свине поради задоволителното състояние на здравето на животните, оценено при няколко проверки на Службата за храни и ветеринарната служба, и затова е целесъобразно Чили да бъде включена в списъка за износ на месо от недомашни свине, отгледани във ферми.
(6)
Определението на територията на Сърбия и Черна гора трябва да бъде преразгледано, за да отразява напълно Резолюция 1244 на Съвета за сигурност на ООН от 10 юни 1999 година.
(7)
Част 1 от приложение I и части 1 и 2 от приложение II към Решение 79/542/ЕИО съответно трябва да бъдат изменени.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Част 1 от приложение I към Решение 79/542/ЕИО се заменя с текста на приложение I към настоящото решение.
Член 2
Част 1 от приложение II към Решение 79/542/ЕИО се заменя с текста на приложение II към настоящото решение.
Член 3
Част 2 от приложение II към Решение 79/542/ЕИО се изменя, както следва:
1.
„ДГ (Допълнителни гаранции)“ се заменя с текста на приложение III към настоящото решение.
2.
Здравните сертификати, образци RUF и RUW се заменят с образците от приложение IV към настоящото решение.
Член 4
Членове 1 и 2 от настоящото решение се прилагат от 24 декември 2004 г.
Член 3 се прилага от 1 януари 2005 г.
Член 5
Адресати на настоящото решение са държавите-членки.
Съставено в Брюксел на 3 декември 2004 година.

Labels: 3
18
6